**ΒΙΟΓΡΑΦΙΚΟ ΣΗΜΕΙΩΜΑ**

Η Μαρία Καράμπελια γεννήθηκε στην Καβάλα το 1964. Σπούδασε στο Τμήμα Θεολογίας της Θεολογικής Σχολής του Α.Π.Θ., όπου και συνέχισε τις μεταπτυχιακές της σπουδές. Τα έτη 1988-1993 υπηρέτησε στο Α.Π.Θ. ως Ε.Μ.Υ., δηλαδή ως Ειδική Μεταπτυχιακή Υπότροφος, του Τμήματος Θεολογίας της Θεολογικής Σχολής στον Τομέα της Συστηματικής Θεολογίας με γνωστικό αντικείμενο τη Δογματική και Συμβολική Θεολογία. Τα παραπάνω χρόνια σε συνεργασία με τον Καθηγητή κ. Νίκο Ματσούκα πραγματοποίησε φροντιστηριακές ασκήσεις και επαναλήψεις στα πλαίσια των προπτυχιακών και μεταπτυχιακών μαθημάτων του. Στις 19 Δεκεμβρίου 1996 αναγορεύτηκε διδάκτορας Θεολογίας του Τμήματος Θεολογίας της Θεολογικής Σχολής του Α.Π.Θ. με βαθμό «Άριστα». Από το 1995 μέχρι το 2020 υπηρέτησε ως καθηγήτρια Θεολόγος (ΠΕ01) στη Δευτεροβάθμια Εκπαίδευση.

Τα έτη 2010-2013 και 2014-2017 αποσπάστηκε στην ΑΕΑΘ, Ανώτατη Εκκλησιαστική Ακαδημία Θεσσαλονίκης, όπου δίδαξε μαθήματα Δογματικής, Φιλοσοφίας, Ποιμαντικής, Χριστιανικής Ηθικής, Ερμηνείας Πατέρων και Ορθόδοξης Πνευματικότητας. Τον Φεβρουάριο του 2020 μετατάχθηκε σε θέση Εργαστηριακού Διδακτικού Προσωπικού (Ε.ΔΙ.Π.) στην Ανώτατη Εκκλησιαστική Ακαδημία Θεσσαλονίκης (ΑΕΑΘ) με γνωστικό αντικείμενο «Στοιχεία Ορθόδοξης Πνευματικότητας και Ερμηνευτικής Προσέγγισης της Εκκλησιαστικής Παράδοσης». Από τον Σεπτέμβριου του 2022 υπηρετεί ως Ε.ΔΙ.Π. στην Ανώτατη Εκκλησιαστική Ακαδημία Αθηνών (ΑΕΑΑ), λόγω της συγχώνευσης της ΑΕΑΘ με την ΑΕΑΑ.

Ασχολείται με τη θεολογική γνωσιολογία στον μοναχισμό του 4ου και 5ου αιώνα. Οι εργασίες της, που έχουν δημοσιευθεί σε ελληνικά επιστημονικά περιοδικά, είναι οι ακόλουθες:

* «Η έννοια της δημιουργίας στο Γρηγόριο Νύσσης», *Γρηγόριος ο Παλαμάς*, τεύχος 743, Ιουλίου-Αυγούστου 1992.
* «Η έννοια της απάθειας στον Ευάγριο Ποντικό», *Γρηγόριος ο Παλαμάς,* τεύχος 789, Σεπτεμβρίου-Οκτωβρίου 2001.
* «Το περιεχόμενο της ουσιώδους γνώσεως στον Ευάγριο Ποντικό», *Γρηγόριος ο Παλαμάς*, τεύχος 793, Μαΐου-Αυγούστου 2002.
* «Τα Ωριγενικά στοιχεία στη θεολογική διδασκαλία του Ευαγρίου Ποντικού», *Γρηγόριος ο Παλαμάς*, τεύχος 796, Ιανουαρίου-Φεβρουαρίου 2003.
* «Η εμπειρία της «αισθήσεως» στο Διάδοχο Φωτικής», *Γρηγόριος ο Παλαμάς*, τεύχος αφιερωτήριον επί τη εκδημία του Παναγιωτάτου Μητροπολίτου Θεσσαλονίκης κυρού Παντελεήμονος του Β΄.
* «Τα μεσσαλιανικά και αντιμεσσαλιανικά στοιχεία στη διδασκαλία του Μακαρίου του Αιγυπτίου», *Επιστημονική Επετηρίς* *ΑΕΑΘ*, αφιέρωμα στο μακαριστό Αρχιεπίσκοπο Αθηνών και πάσης Ελλάδος κυρό Χριστόδουλο, Θεσσαλονίκη 2011.
* «Οι βαθμίδες της πνευματικής ζωής σύμφωνα με τον Μακάριο τον Αιγύπτιο», *Πεμπτουσία*, 19 Ιανουαρίου 2015. [**http://www.pemptousia.gr/2015/01/i-vathmides-tis-pnevmatikis-zois-simfona-me-ton-agio-makario-ton-egiptio/**](http://www.pemptousia.gr/2015/01/i-vathmides-tis-pnevmatikis-zois-simfona-me-ton-agio-makario-ton-egiptio/)
* *Η βία ως έκφραση αποτυχίας στη δημιουργία σχέσεων αγάπης και εμπιστοσύνης,* εισήγηση στο Επιστημονικό Συνέδριο «Η εικόνα του *«άλλου»* στην εποχή μας και στον τόπο μας. Ψυχοκοινωνικές και ποιμαντικές προσεγγίσεις. Σύγχρονες μορφές βίας», 7-8/5/2015, Κατερίνη.
* «Η αντιμετώπιση της αδικίας ως «ευκαιρία» εφαρμογής του χριστιανικού ήθους», *Κληρονομία*, τόμος 38, για τα έτη 2014-2016.
* *Η υπομονή ως η απάντηση του ανθρώπου στη σιωπή του Θεού,* εισήγηση στο Διεθνές Επιστημονικό Συνέδριο «Υπομονή και καρτερία στη σύγχρονη εποχή κατά τον Απόστολο Παύλο», 26-28/6/2017, Βέροια.
* «Ο μοναχισμός ως η εμπειρική βίωση της εν Χριστώ ελευθερίας», Παναγία της Σπηλιάς.
* «Ευάγριος Ποντικός, ένα πρόσωπο αμφιλεγόμενο στην επιστημονική κοινότητα του χθες και του σήμερα», *Πεμπτουσία*, 7 Οκτωβρίου 2021. [Ευάγριος Ποντικός: γέννημα μιας περιόδου μεγάλων πνευματικών ανακατατάξεων | Πεμπτουσία (pemptousia.gr)](https://www.pemptousia.gr/2021/10/evagrios-pontikos-gennima-mias-periodou-megalon-pnevmatikon-anakatataxeon/),
* «Η ευθύνη του ανθρώπου μπροστά στο θαύμα της ζωής», *Ζωή ή Θάνατος. Το πρόβλημα των εκτρώσεων από Ιατρική, Νομική, Θεολογική, Ψυχολογική και Βιωματική θεώρηση*, ΤΟΜΟΣ Α΄, ΕΚΔΟΣΕΙΣ «Καθ’ ΟΔΟΝ», Αθήνα 2022.

Τα βιβλία της είναι:

* *Εμπειρική βίωση της θείας γνώσης*, Εκδόσεις Αντ. Σταμούλη, Θεσσαλονίκη 2013
* *Η πολιτισμική ταυτότητα της Ορθοδοξίας*, Εκδόσεις Αντ. Σταμούλη, Θεσσαλονίκη 2014

Στα Αγγλικά είναι κάτοχος του πτυχίου Lower.

Όσο αφορά την οικογενειακή της κατάσταση είναι παντρεμένη με τον Χρίστο Θεοδοσιάδη, φυσιοθεραπευτή, και πολύτεκνη, καθώς έχει πέντε παιδιά, ένα κορίτσι και τέσσερα αγόρια.